"อินโดรามา"ไถ่ถอนหุ้นกู้ชั่วนิรันดร์ 1.5 หมื่นล้านบาท
พร้อมออกล็อตใหม่ 1.5 หมื่นล้าน จองซื้อ 4-7 พ.ย.นี้ ดอกเบี้ย 5 ปีแรก 5.00% ต่อปี
1 พ.ย. 2562

พร้อมออกล็อตใหม่ 1.5 หมื่นล้าน จองซื้อ 4-7 พ.ย.นี้ ดอกเบี้ย 5 ปีแรก 5.00% ต่อปี
บริษัท อินโดรามา เวนเจอร์ส จำกัด (มหาชน) หรือ IVL แจ้งตลาดหลักทรัพย์ฯว่า เมื่อวันที่ 31 ต.ค.62 บริษัทได้ใช้สิทธิไถ่ถอนหุ้นกู้ประเภท หุ้นกู้ด้อยสิทธิที่มีลักษณะคล้ายทุนไถ่ถอนเมื่อเลิกบริษัท (หุ้นกู้ชั่วนิรันดร์ ) ซึ่งผู้ออกหุ้นกู้มีสิทธิไถ่ถอนหุ้นกู้ก่อนกำหนดและมีสิทธิเลื่อนชำระดอกเบี้ย โดยไม่มีเงื่อนไขใด ๆ มูลค่ารวมจำนวน 15,000 ล้านบาท
ขณะที่ล่าสุด อินโดรามา ได้ออกหุ้นกู้ด้อยสิทธิฯ หรือหุ้นกู้ชั่วนิรันดร์ มูลค่าไม่เกิน 15,000 ล้านบาท ดอกเบี้ย 5 ปีแรก 5.00% ต่อปี เปิดจองซื้อระหว่างวันที่ 4-7 พ.ย.นี้โดยหุ้นกู้ฯ ดังกล่าวได้รับการจัดอันดับความน่าเชื่อถือที่ระดับ “A” ด้วยแนวโน้มอันดับเครดิต “Stable” และอันดับเครดิตองค์กรที่ระดับ “AA-” ด้วยแนวโน้ม “Stable” จากบริษัท ทริสเรทติ้ง